Kazys Jonaitis

Kazys Jonaitis (g. 1943 m. Algupių k.) – Lietuvos nusikaltėlis, serijinis žudikas. Buvo pramintas Pakelių maniaku.Iki gyvos galvos kalėti turintis „Pakelių maniakas kelia abejonių: dar ne per senas laisvei“. Ve.lt. Nuoroda tikrinta 2022-02-14.

 Biografija 
Gimė Kauno rajone esančiame Algupio kaime. Buvo vyriausias sūnus iš septynių vaikų. Kazio Jonaičio sesers teigimu, Kazio Jonaičio tėvas sūnų vaikystėje bausdavo žiauriomis fizinėmis bausmėmis.

Baigė dvi klases„Pakelių maniakas" K.Jonaitis prižiūrėtojui bandė išdurti akį. Delfi.lt. Nuoroda tikrinta 2022-04-21., dirbo vairuotoju. Iš dviejų ankstesnių santuokų turėjo du vaikus – sūnų ir dukrą. Prieš jį sulaikant, jau buvo triskart teistas, iš viso nelaisvėje praleido aštuoniolika metų. Pirmuosius du kartus nuteistas už vagystę, o paskutinį – už žmogžudystę. Pastarąjį nusikaltimą K. Jonaitis įvykdė 1984 m. – nužudė savo pažįstamo žmonos meilužį, o jo kūną, uždarytą automobilio bagažinėje, sudegino miške. Už nusikaltimo įvykdymą K. Jonaičiui buvo pažadėtas aštuonių tūkstančių rublių atlygis. Teismas už žmogžudystę K. Jonaičiui skyrė penkiolika metų nelaisvės, tačiau į laisvę jis išėjo trejais metais anksčiau, 1997 m. rekomendavus Prezidentūros malonės komisijai.„Ką primena pakelių maniaku praminto Grigiškių gyventojo Kazio Jonaičio istorija?“. 15min.lt. Nuoroda tikrinta 2022-02-14.

K. Jonaitis buvo sulaikytas 2001 m. Tuo metu jis dirbo vairuotoju vienoje Vilniaus bendrovėje. K. Jonaitis sustodavo prie pakeleivingas mašinas stabdančių jaunų merginų.„Merginas žudęs pakelių maniakas įtikinėjo, kad nėra pavojingas ir reikalavo įspūdingos kompensacijos“. Lrytas.lt. Nuoroda tikrinta 2022-02-14.

2001 m. balandžio 21 d. miške netoliese Elektrėnų aptiktas žiauriai nužudytos 25 metų Vievio gyventojos Eglės Venskutonytės kūnas. Praėjus apytikriai mėnesiui, netoli kelio Vilnius-Kaunas rastas dingusios 20 metų Jonavos gyventojos Jurgitos Šteinaitės kūnas. Paskui tose pačiose apylinkėse rasti trečiosios merginos, 20 metų Gerdos Šatraitytės, palaikai. Kaip buvo nustatyta atliekant tyrimą, K. Jonaitis merginas sumušdavo, apsvaigindavo smūgiais į galvą ir išžagindavo. Teigiama, kad kai kurios merginos žaginimo metu jau buvo praradusios sąmonę. Vienai jų į galvą buvo smogta kirvio pentimi. Viena mergina po išžaginimo sugebėjo pabėgti. Kratų metu iš Jonaičių garažų ir buto buvo paimta daugybė jaunoms moterims priklausiusių daiktų, iš to tyrėjai sprendė, jog aukų galėjo būti gerokai daugiau.

K. Jonaičio teismas truko daugiau nei metus, prieš pirmąjį teismo posėdį jis mėgino nusižudyti. Dėl trijų merginų nužudymo ir keturių išžaginimo K. Jonaitis buvo nuteistas kalėti iki gyvos galvos.

 Išnašos 

Kategorija:Lietuvos nusikaltėliai
Kategorija:Serijiniai žudikai